CELEX: 62009CN0222
Language: hu
Date: 2009-06-18 00:00:00
Title: C-222/09. sz. ügy: A Naczelny Sąd Administracyjny (Lengyel Köztársaság) által 2009. június 18-án benyújtott előzetes döntéshozatal iránti kérelem — Kronospan Mielec sp. z o.o. kontra Dyrektor Izby Skarbowej w Rzeszowie

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/18
            
         A Naczelny Sąd Administracyjny (Lengyel Köztársaság) által 2009. június 18-án benyújtott előzetes döntéshozatal iránti kérelem — Kronospan Mielec sp. z o.o. kontra Dyrektor Izby Skarbowej w Rzeszowie
   (C-222/09. sz. ügy)
   2009/C 220/32
   Az eljárás nyelve: lengyel
   
      A kérdést előterjesztő bíróság
   
   Naczelny Sąd Administracyjny
   
      Az alapeljárás felei
   
   
      Felperes: Kronospan Mielec sp. z o.o.
   
      Alperes: Dyrektor Izby Skarbowej w Rzeszowie
   
      Az előzetes döntéshozatalra előterjesztett kérdések
   
   Úgy kell-e értelmezni a tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o., módosított változat; a továbbiakban: hatodik irányelv) 9. cikke (2) bekezdése e) pontjának harmadik franciabekezdését — a jelenleg ennek megfelelő, a közös hozzáadottérték-rendszerről szóló, 2006. november 28-i 2006/112/EK tanácsi irányelv (HL L 347., 1. o., módosított változat; a továbbiakban: 2006/112 irányelv) 56. cikke (1) bekezdésének c) pontját —, hogy az abban szereplő mérnöki szolgáltatások a szolgáltatást igénybe vevő (a megrendelő) gazdasági tevékenységének székhelye vagy állandó telephelye szerint adókötelesek akkor, ha azokat a hozzáadottérték-adó olyan alanyának nyújtják, aki, ezen szolgáltatásokat magában foglaló megbízást teljesít a Közösség másik tagállamában letelepedett szolgáltatást igénybe vevőnek, vagy abból kell kiindulni, hogy ezen szolgáltatások a hatodik irányelv 9. cikke (2) bekezdése c) pontjának első franciabekezdése (jelenleg megfelelően a 2006/112 irányelv 52. cikkének a) pontja) szerinti tudományos tevékenységként a szolgáltatás tényleges teljesítésének helye szerint adókötelesek, ha abból az előfeltevésből indulunk ki, hogy ezen szolgáltatások vonatkozásában olyan munkákról van szó, amelyek a környezetvédelmi előírások szerinti kibocsátások vizsgálatával és mérésével, ezen belül a széndioxid (CO2) kibocsátásával és a CO2-kibocsátások kereskedelmével összefüggő vizsgálatok elvégzésével, a hivatkozott munkák dokumentációjának elkészítésével és ellenőrzésével, valamint a lehetséges szennyezési források elemzésével foglalkoznak, és amelyeket olyan új tapasztalatok és új technológiai tudás megszerzése érdekében végeznek el, amelyekkel új anyagokat, termékeket és létesítményeket lehet létrehozni, valamint a gyártási folyamatban új technológiai eljárásokat lehet alkalmazni?